लेकिन… वक्त इतिहास के कुछ पन्ने अपनी कांख में दबाकर छुपा लेता है. उसे कोई नहीं बदल पाता. आने वाली नस्ल फिर पीछे नजर डालती है. कुछ पुराने पन्ने खंगालती है, कुछ टुकड़ों को समेटती है और फिर पूरा अध्याय लिख देती है. दूध का दूध और पानी का पानी, कर देती है. वह अपने नायकों और खलनायकों को पहचान जाती है. सबका बराबर आंकलन करती है और फिर खुद से पूछती है कि आज हम जहां खड़े हैं, वहां तक हमें लाने में इनमें से कौन-कौन साधुवाद के लायक हैं और कौन-कौन ऐसे हैं, जिनसे हमारी वर्तमान पीढ़ी आज भी सबक लेकर भविष्य में ऐसी गलती नहीं दोहराने की कसम खा सकती है.